# Opština Bač

**Opština Bač** je jedna od opština u Republici Srbiji. Nalazi se u AP Vojvodina i spada u Južno-bački okrug. Po podacima iz 2004. opština zauzima površinu od 365 km² (od čega na poljoprivrednu površinu otpada 26.843 ha, a na šumsku 3.140 ha).

| **Opština Bač** |
| --- |
| **Opšte informacije** |
| Površina (2004.) Poljoprivredna površina ¹ Šume
 | 365 km² 26.843 ha 3.140 ha
 |
| Stanovništvo (2002.)
 | 15.200 stanovnika
 |
| Prirodni priraštaj (2004.)
 | -6,8 %
 |
| Broj naselja
 | 6
 |
| **Položaj** |
| Administrativna jedinica
 | AP Vojvodina
 |
| Okrug
 | Južno-bački okrug
 |
| Sedište opštine
 | Bač
 |
| **Ostalo** |
| Dužina puteva (2004.)
 | 104 km
 |
| Broj zaposlenih stanovnika (2004.)
 | 3.379
 |
| Broj osnovnih škola (2003/2004) Broj učenika
 | 6 1.475
 |
| Broj srednjih škola (2003/2004) Broj učenika
 | 1 151
 |
|  podaci su preuzeti sa sajta republičkog zavoda za statistiku Republike Srbije  ¹ društvena i individualna poljoprivredna gazdinstva |

Položaj opštine Bač u Srbiji.
Pordučje opštine Bač se nalazi između opština Bačka Palanka i Odžaci, dok se sa druge strane Dunava nalazi Vukovar u Hrvatskoj.

Centar opštine je grad Bač, udaljen 62 km od Novog Sada, 140 km od Beograda i 120 km od Subotice. Opština Bač se sastoji od 6 naselja. Po podacima iz 2002. godine u opštini je živelo 16.268 stanovnika, a prirodni priraštaj je iznosio -6,8 %. Po podacima iz 2004. broj zaposlenih u opštini iznosi 3.379 ljudi. U opštini se nalazi 6 osnovnih i 1 srednja škola.

## Historija

## Naseljena mesta

* Bač
* Bačko Novo Selo
* Bođani
* Vajska
* Plavna
* Selenča

Mapa opštine
## Etnička struktura

Etnička struktura opštine Bač (prema popisu iz 2002. godine):

* Srbi (64,69%)
* Slovaci (19,75%)
* Hrvati (8,53%)
* Mađari (6,09%)
* Jugosloveni (4,94%)
* Rumuni (3,5%)
* Romi (1,95%)
* Muslimani (1,32%)
* ostali (Ukrajinci, Nemci, Crnogorci, Makedonci i dr.)

Prema istom popisu, za 66% stanovništva opštine je maternji jezik srpski, za 20% slovački, za 4% rumunski, za 3% mađarski, za 3% hrvatski i za 2% romski.

Naselja sa srpskim većinskim stanovništvom su Bač, Bačko Novo Selo i Bođani. Selenča ima slovačku većinu, a Vajska i Plavna imaju relativnu srpsku većinu.

Višenacionalnu strukturu opštine karakteriše činjenica da na relativno malom prostoru žive pripadnici tri vere i tri crkve koje su vredni kulturni spomenici: pravoslavna, katolička i evangelistička crkva. Predstavnici svih etničkih grupa održavaju svoje običaje i tako opštinu Bač čine bogatim i šarolikim.

## Privreda

Na teritoriji opštine Bač posluje 64 preduzeća, od kojih su četiri preduzeća i drištvenoj svojini dok su ostala u privatnom vlasništvu.

Poljoprivreda je osnovna delatnost, a pored ove grane privrede razvijene su i agroindustrija, industrijska proizvodnja, građevinarstvo, trgovina i ugostiteljstvo. Poljoprivredna proizvodnja odvija se na površini od 14.000 ha na privatnom sektoru, oko 10.000 ha u društvenom sektoru, a pored toga raspolaže se sa 5.000 ha pod šumom.

Ratarstvo je osnovna grana poljoprivrede, a njen osnovni cilj je da se uz intenzivno korišćenje obradivog zemljišta proizvedu što veći prinosi kvalitetnih proizvoda. Tradicionalno su zastupljene kulture kukuruza, pšenice, šećerne repe, suncokreta, ječma i soje.
Poslednjih godina značajno je proširena proizvodnja soje jer je sredina izuzetno pogodna za uzgoj ove kulture.

## Povezano

* Bačka tvrđava
* Manastir Bođani
* Franjevački samostan
* Tursko kupatilo

## Vanjske veze

* Prezentacija opštine
* Slike i telefonski imenik opštine Arhivirano 2008-08-01 na Wayback Machine-u
* Tvrđava Bač